दुल्हन वही जो पिया मन भाये

दुल्हन वाही जो पिया मन भये  हा १९७७ चा हिंदी संगीतमय नाट्य चित्रपट आहे. ताराचंद बडजात्या यांनी राजश्री प्रॉडक्शन्ससाठी निर्मिती केलेला हा चित्रपट लेख टंडन यांनी दिग्दर्शित केला आहे. या चित्रपटात प्रेम कृष्ण, रामेश्वरी, मदन पुरी, जगदीप आणि इफ्तेखार यांच्या भूमिका आहेत. हा चित्रपट त्या वर्षीचा सुपरहिट ठरला. चित्रपटात संगीत रवींद्र जैन यांचे आहे ज्यांनी "आचरा में फूलवा लेके" या गाण्याने गायन पण केले आहे. या चित्रपटाची कथा तमाशा (१९५२) आणि १९४१ मधील हॉलिवूड चित्रपट इट स्टार्टेड विथ इव्ह सारखी आहे. हा चित्रपट तमिळमध्ये मारुमागल (१९८६) म्हणून रिमेक करण्यात आला होता.

भारतात चित्रपटाने ₹२२.५ दशलक्ष कमाई केली. बॉक्स ऑफिसवर हा चित्रपट 'सुपरहिट' म्हणून घोषित झाला आणि १९७७ मधील सातव्या क्रमांकाचा सर्वाधिक कमाई करणारा भारतीय चित्रपट ठरला.

 पुरस्कार 
 फिल्मफेर सर्वोत्कृष्ट संवाद पुरस्कार - व्रजेंद्र गौर
 फिल्मफेर सर्वोत्कृष्ट पटकथा पुरस्कार - लेख टंडन, व्रजेंद्र गौर, मधुसूदन कालेकर 

 संदर्भ 

वर्ग:राजश्री प्रॉडक्शन्स
वर्ग:इ.स. १९७७ मधील हिंदी चित्रपट